hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մեղադրյալը ազատվելուց 23 օր հետո վթարի ենթարկվեց. վենդետտա, թ՞ե պատահականություն | Forrights.am
Նրա ավտոմեքենան հայտնաբերվել է ճանապարհից ներքև, որտեղ այն գլորվել էր, իսկ տղայի մարմինը ոստիկաններն ու ԱԻՆ աշխատակիցները գտել են մեքենայից բավականին հեռու: Ըստ Shamshyan.com կայքի տվյալների, մարմինը մեքենայից մոտ 60 մետր այն կողմ  է եղել:
Նա երկու ամիս կալանքի տակ է եղել, և հունիսի վերջին փաստաբանի միջնորդությամբ ազատվել էր կալանքից: Նարեկ Հովհաննիսյանին կալանքից ազատելու միջնորդությունը ստորագրել էին մոտ 300 նորատուսցիներ: Դատարանը չէր երկարաձգել կալանքը, և բաց էր թողել երիտասարդին դատարանի դահլիճից, կիրառելով ստորագրություն չհեռանալու մասին:
Նա ընդամենը 23 օր ապրեց ազատության մեջ:
Գավառում և Նորատուսում  շշուկներ  են տարածվում, թե ավտովթարը պատահական չէր, որ այն հատուկ կազմակերպված հաշվեհարդար  է եղել:
Նրա փաստաբան Արթուր Հարությունյանը Forrights.am-ի հետ զրույցում չցանկացավ մեկնաբանել այս վարկածը: «Ես Նարեկ Հովհաննիսյանի պաշտպանությունը իրականացրել եմ տվյալ գործի շրջանակներում, մնացածը ինձ չվերաբերող թեմա է»:
Բայց ձեր պաշտպանյալը մահացել է, դուք կասկածելի ոչինչ չե՞ք տեսնում; Մեր արձագանիքն ի պատասխան փաստաբանը նշեց, որ այս պահին ոչինչ ասել չի կարող և հույս ունի, որ քննությունը կպարզի:
«Քննությունը կպարզի: 21-րդ դարի տեխնոլոգիաները թույլ են տալիս պարզելու՝ եթե ավտովթար է, պատճառը ի՞նչ կարող էր լինել. մեքենայի անսարքություն, արագության գերազանցում, թաց ասֆալտ, ինձ թվում է, այս հարցերին  կպատասխանեն, ուղղակի ժամանակ է պետք», — ասաց Արթուր Հարությունյանը:
Ըստ նրա, Նարեկ Հովհաննիսյանին կալանքից ազատել են ոչ այն պատճառով, որ նրա համագյուղացիներն են ստորագրություններ հավաքել:
«Քննիչի միջնորդությունը մերժելու իրական հիմք ստորագրությունները չի դիտարկվել դատարանի կողմից: Պարզապես այդ մարդը գյուղացիների հարգանքն էր վայելում. — ասում է փաստաբանը, — դեռևս  նրան կալանքի տանելուց մի քանի օր առաջ իր բարեկամներից ներկայացվեցին այս ստորագրությունները, որոնք իմ կողմից և վերաքննիչ բողոք ներկայացնելիս են կցվել, և այն ժամանակ, երբ քննչական մարմինը երկամսյա ժամկետը կալանավորման ավարտին մոտանալուն, ցանկանում էր այն երկարաձգել: Որպես փաստաբան, ի սկզբանե համաձայն չեմ եղել, թե հիմնավոր կասկածի, թե առավել ևս կալանքի հիմքերի հետ: Իմ կողմից ծավալուն առարկություն է ներկայացվել դատարան, որը կալանավորման մասին որոշումը մերժելու մեջ արծարծվել է: Հավատացնում եմ, որ եթե  իրոք կալանքի ծանրակշիռ հիմքեր լինեին, որոնց մասին ներկայացնում էր նախաքննության մարմինը և որոնք այդպես էլ չներկայացվեցին դատարան, 300 համագյուղացի չէ, 15 հազար ներկայացնեին ստորագրություններ, դա որևէ ազդեցություն չէր կարող ունենալ»:
Նարեկ Հովհաննիսկանը զբաղվում էր հողագործությամբ: Նա իր պաշտպանին ասել էր, որ կալանքից ազատվելուց հետո  ուզում է բանկին դիմել, վարկ ստանալ, տրակտորներ վերցնել հարմար գնով: «Այսինքն՝ ինքը ընտանիքի աշխատող տղա էր, էդ ամեն ինչից հետու», — ասում է Արթուր Հարությունյանը:
Հարցին, թե ինչպես նա այդ դեպքում հայտնվեց հիվանդանոցի վրա հարձակվողների մեջ, Հարությունյանը պատասխանեց. «էդ ժամանակ բոլորը խմբված են եղել՝ բա սենց բան ա եղել, համագյուղացիները կռիվ են արել: Հավաքվել, գնացել է բոլորի հետ ԲԿ-ի ուղությամբ, ինքը գնացողներից մեկն է եղել, ինչ էլ որ ասվել է առերեսումների ժամանակ նրա դեմ, գրեթե ամբողջությամբ հերքվեց, և հազիվ թե արժանահավատ համարվի:Օրենքը ասում է՝ զանգվածային անկարգությունների վայրում գտնվելը դեռևս չի ենթադրում հանցակազմ»:
Նախորդ նյութը«ԱԱԾ-ում քննվող գործում առկա են դատավոր Կուբանյանին առաջադրված մեղադրանքի հակափաստարկները». պաշտպան
Հաջորդ նյութըՀայ-ադրբեջանական սահմանին հարաբերական անդորրը պահպանվել է, հակառակորդն արձակել է 43 կրակոց
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Հայկական կողմն ունի 3 զոհ.ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին...
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Edit with Live CSS
Write CSS OR LESS and hit save. CTRL + SPACE for auto-complete.